Diari Oficial de la Generalitat Valenciana


Sumari del DOGV 7027, del 20-05-2013 (2013/4852)

Notificació de la sentència dictada en el juí verbal número 1313/2011.
----------------------------------------------------------------------

### Dades del document

Número de DOGV
:   7027

Data del DOGV
:   20-05-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/4852


Organisme emissor
:   Jutjat de Primera Instància Número 2 de Torrent

Tipus de document
:   Edicte

Notificació de la sentència dictada en el juí verbal número 1313/2011. [2013/4852]  
En este procediment de juí verbal, seguit a instàncies de Gas Natural Servicios SDG, SA, contra Ramona Petrache, s'ha dictat la sentència que, literalment, diu així:  
«Sentència número 53/2012  
Torrent, 21 de març de 2012 .  
M.ª José Férez Martí, magistrada jutgessa del Jutjat de Primera Instància número 2 de Torrent, he vist estes actuacions de juí verbal número 1313/2011, seguides en este Jutjat a instàncies de Gas Natural Servicios SDG, SA, representat per la procuradora senyora Medina i assistit del lletrat senyor García, contra Ramona Petrache, declarada en rebel·lia, i atenent als següents:  
Antecedents de fet  
Primer. La procuradora senyora Medina va presentar demanda de juí verbal contra l'esmentada demanda, al·legant els fets i fonaments de dret que estimava d'aplicació i sol·licitava es dictara sentència en què es condemne la demandada:  
1. A la resolució del contracte de subministrament de gas subscrit entre les parts per a la vivenda sítia a Torrent, carrer de Tirant lo Blanc, número 62, 1, porta 2.  
2. A permetre i consentir l'entrada a la vivenda subministrada de la comissió judicial junt amb els empleats necessaris de Gas Natural perquè realitzen la presa de lectura del comptador de gas instal·lat en l'interior de la vivenda i procedisquen a la suspensió del subministrament per mitjà de la desconnexió i retirada del comptador.  
3. Al pagament a la seua representada de la quantitat de 5.457,58 euros per les factures produïdes fins a l'última lectura facturada en data 14 de juliol de 2011, més la quantitat que es determine en execució de sentència resultant de la facturació compresa entre l'última facturada i acompanyada a la demanda i la que resulte en el moment de la desconnexió, més interessos i costes.  
Segon. Es va admetre a tràmit la demanda, i es va convocar les parts per a la celebració de la vista el dia de la data.   
Que verificat que va ser el dia i hora assenyalat va tindre lloc la celebració del juí amb assistència de la part actora, i la part demandada no va comparéixer, a pesar d'estar citada de forma legal, per la qual cosa va ser declarada en rebel·lia. En l'acte del juí l'actora es va ratificar en la seua demanda i va sol·licitar la recepció del plet a prova. Acordada la recepció a prova, d'acord amb allò que s'ha sol·licitat, la part actora va proposar com a mitjans de prova la documental per reproduïda, l'acompanyada amb la demanda i l'interrogatori de la part demandada. Els mitjans de prova proposats que van ser admesos es van practicar amb el resultat que es troba en les actuacions i en la gravació realitzada.  
Fonaments de dret  
Primer. S'exercita este procediment per l'actora Gas Natural SDG, SA, contra Ramona Petrache, acció personal de resolució de contracte per al subministrament de gas i rescabalament de danys i perjuís per import de 5.457.58 euros, com a conseqüència de l'impagament dels consums facturats fins a l'última lectura facturada en data 14 de juliol de 2011, més aquella que resulte fins al moment de la desconnexió, i se sol·licita la declaració de l'obligació de la demandada de facilitar l'entrada, en el domicili on es presta el subministrament de gas, de la comissió junt amb els empleats de Gas Natural per a procedir a la suspensió del subministrament per mitjà de la desconnexió del comptador de gas.  
La part demandada no va comparéixer a juí i va ser declarada en rebel·lia.  
Segon. Es va proposar i va ser admesa per la jutjadora la pràctica de la prova d'interrogatori de la part demandada, la qual no va comparéixer ni va justificar la seua inassistència, per la qual cosa va ser sol·licitada per la part actora que se li declarara per confessa als efectes que es desplegaren els efectes processals de l'article 304 de la Llei d'Enjudiciament Civil, d'admissió tàcita dels fets al·legats per la demandant. I així, d'este i de la documental aportada resulta acreditat que, en data 19 de novembre de 2009, la demandada va subscriure amb l'actora un contracte de subministrament de gas natural per a l'immoble siti a Torrent, carrer de Tirant lo Blanc, número 62, 1, planta 2, amb número 40714636, en este es va pactar també el pagament per tercer i l'ajornament dels drets d'alta i connexió a abonar a l'empresa distribuïdora, necessaris per a poder efectuar l'actora el subministrament. Que, així mateix, la demandada va contractar la instal·lació receptora de gas natural per a la seua vivenda, i va subscriure l'empresa instal·ladora Somgas Levante, SL, un contracte de cessió de crèdit amb La Caixa i esta al seu torn amb l'actora un contracte de gestió de cobrament amb assumpció per part de l'actor del risc de morositat, i va permetre la realització del cobrament dels terminis en la factura de subministrament de gas i l'assumpció per l'actora dels terminis impagats, sent que durant la vigència del contracte de subministrament de gas la part demandada va deixar d'atendre distintes factures emeses per l'actora, corresponents a termes fixos de lloguer de comptador, IVA, terminis dels drets d'alta i connexió, així com terminis d'instal·lació finançada, i es va produir amb motiu de l'impagament el venciment anticipat dels terminis de la instal·lació i drets d'alta i connexió finançats, segons resulta del document de conformitat d'instal·lació i autorització del client a cessió de crèdit acompanyat, i el deute ascendix a la quantitat de 5.457.58 euros.  
Acreditat l'impagament de les factures en el període comprés entre les dates 27 de juliol de 2010 i 14 de juliol de 2011, amb fonament en l'article 1124 del Codi Civil, ha de procedir-se a la resolució del contracte, com a conseqüència de les obligacions en este assumides per la part demandada, ja que en ser el contracte de subministrament de gas un contracte bilateral, el contractant complidor pot instar la resolució del contracte davant de l'incompliment de l'altra part contractant. Ara bé, tenint en compte que l'acció exercitada és una acció de resolució del contracte de subministrament de gas per impagament de les factures per part del demandat, la resolució del contracte que s'exercita basant-se en l'article 1124 del Codi Civil ha de comportar lògicament el que es procedisca a realitzar les operacions tècniques necessàries per a la clausura de la instal·lació receptora del subministrament, ja que esta activitat és l'única que permet que de manera real i efectiva es duga a terme la resolució del contracte, ja que sense la clausura de la instal·lació l'usuari podria continuar indefinidament fent ús del subministrament de gas sense procedir a cap pagament, sent tal mesura un pronunciament derivat de la resolució contractual acordada. De la mateixa manera i com a corol·lari de l'anterior, la part demandada ve obligada al pagament de la quantitat reclamada de 5.457.58 euros, import de la facturació compresa entre el 27 de juliol de 2010 i el 14 de juliol de 2011, així com la quantitat que resulte de la facturació compresa entre l'última lectura facturada i la que resulte fins al moment de desconnexió.  
  
Per tot allò que s'ha exposat, i sent que la càrrega d'al·legar i acreditar els fets impeditius, extintius o excloents competix a la part demandada, de conformitat amb allò que disposa l'article 217.3 de la Llei d'Enjudiciament Civil, l'absència de tal acreditació només a ella ha de perjudicar, partint de la base que l'actor ha justificat els fets dels quals ordinàriament es desprenga segons les normes jurídiques que hi siguen aplicables, l'efecte jurídic corresponent a les pretensions de la seua demanda, conforme establix l'article 217.2 de la mateixa llei processal citada.  
Tercer. El deutor es troba obligat al pagament dels interessos legals des de la interposició de la demanda, segons el que establixen els articles 1.100 i 1.108 del Codi Civil.  
Quart. De conformitat amb l'article 394 de la Llei d'Enjudiciament Civil, quant a les costes, és procedent efectuar pronunciament condemnatori a la part demandada, en haver-se estimat la demanda.  
Vistos els articles legals citats i la resta de general i pertinent aplicació.  
Dispositiva  
Estime la demanda formulada per la procuradora senyora Medina, en nom i representació de Gas Natural Servicios SDG, SA, contra Ramona Petrache, declarada en rebel·lia, i condemne la demandada:  
  
1. A la resolució del contracte de subministrament de gas subscrit entre les parts per a la vivenda sítia a Torrent, carrer de Tirant lo Blanc, número 62, 1, planta 2.  
2. A permetre i consentir l'entrada a la vivenda subministrada de la comissió judicial, junt amb els empleats necessaris de Gas Natural, perquè realitzen la presa de lectura del comptador de gas instal·lat en l'interior de la vivenda i procedisquen a la suspensió del subministrament per mitjà de la desconnexió i retirada del comptador.  
3. Al pagament a la seua representada de la quantitat de 5.457.58 euros per les factures produïdes fins a l'última lectura facturada en data 14 de juliol de 2011, més la quantitat que es determine en execució de sentència resultant de la facturació compresa entre l'última facturada i acompanyada a la demanda i la que resulte en el moment de la desconnexió, més els interessos i al pagament de les costes.  
Lliureu i uniu certificació literal d'esta a les actuacions i arxiveu l'original en el lligall de sentències.  
Contra esta resolució es pot interposar recurs d'apel·lació per a l'Audiència Provincial de València (art. 455 LECn). El recurs s'interposarà davant del tribunal que haja dictat la resolució que s'impugne dins del termini de 20 dies comptadors des de l'endemà de la notificació d'esta (art. 458 LECn en la seua redacció donada per la Llei 37/2011, de 10 d'octubre, de Mesures d'Agilització Processal). En aplicació de la disposició addicional 15a., introduïda per la Llei Orgànica del Poder Judicial, d'acord amb la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la Nova Oficina Judicial, s'indica a la part de la necessitat de la constitució d'un depòsit de 50 euros per a recórrer la resolució, amb l'advertència d'inadmissió. La part recurrent haurà d'acreditar que l'ha constituït en interposar-lo i aportar justificant del seu ingrés en el compte corrent que este Jutjat té obert en l'oficina de Banesto, sítia al carrer de Sagra, número 2, 46664 Torrent, telèfon 469 533 014, i fax 298 492 192 (codi d'entitat 0030 i d'oficina 3065), amb el número 4434 0000 02 CDEF JK. Els dígits CDEF identificaran el número concret del procediment en què es recórrega (així es posarà 0987 si es tracta del procediment número 987, 0014 si es tracta del procediment número 14, 0003 si es tracta del procediment número 3/ i JK identificarà l'any (així 09 per a un procediment de 2009, 10 per a un procediment de 2010...). En cas de transferència, el número de compte de Banesto és la 0030 3065 90 1498460159. En observacions i perquè este ingrés siga correcte, s'haurà de fer constar el número de compte del procediment de destinació dels diners: 25844 0144 02 CDEF JK, tal i com s'ha indicat abans, i se substituiran les lletres pels dígits corresponents segons la forma explicada.  
  
Esta és la meua sentència, que pronuncie, mane i firme.  
Publicació: donada llegida i publicada va ser l'anterior sentència per la magistrada jutgessa que la subscriu mentre celebrava audiència pública en el dia de la data, en done fe».  
  
I atés que la demandada esmentada, Ramona Petrache, es troba en parador desconegut, s'expedix este edicte a fi que li valga de notificació en forma deguda.  
  
Torrent, 23 d'abril de 2013.- La secretària judicial: Vicenta María Casan Arándiga.